Силәбе өлкәһе территорияһында 166 меңдән ашыу башҡорт йәшәй. Улар өлкәнең күпселек райондарында бар. Башҡорттар тупланып йәшәгән ауылдар Арғаяш (халыҡтың 60 проценты), Ҡоншаҡ (47 процент), Сосновка, Ҡуҫа, Красноармейск, Наҙы-Петровск, Октябрьский, Кәҫле, Сыбаркүл, Уй, Ҡыҙыл, Агаповка, Әшә, Ҡыштым һәм башҡа райондарҙа байтаҡ. Бөйөк Ватан һуғышына тиклем Силәбе өлкәһе территорияһында Арғаяшxa0 милли округы була. Силәбе өлкәһе башҡорттары башҡорт теленең көнсығыш диалекты һөйләштәрендә һөйләшә.